ผถห. TITLE โหวตปันผลเป็นหุ้น-เงินสด ฟากผบห.มั่นใจผลงานโต ลุยเปิด “ในยางเฟส 3” ไตรมาส 3
ผถห. TITLE โหวตปันผลเป็นหุ้น อัตรา 10 หุ้นเดิมต่อ 1 หุ้นปันผล-เงินสด 0.0055555556 บาท/หุ้น ฟากผบห.มั่นใจผลงานโต ลุยเปิด “ในยางเฟส 3” ไตรมาส 3
ผถห. TITLE โหวตปันผลเป็นหุ้น อัตรา 10 หุ้นเดิมต่อ 1 หุ้นปันผล-เงินสด 0.0055555556 บาท/หุ้น ฟากผบห.มั่นใจผลงานโต ลุยเปิด “ในยางเฟส 3” ไตรมาส 3
29 เม.ย. 2563

นายศศิพงษ์ ปิ่นแก้ว ประธานเจ้าหน้าที่บริหารร่วม บริษัท ร่มโพธิ์ พร็อพเพอร์ตี้ จำกัด (มหาชน) หรือ TITLE เปิดเผยว่า ที่ประชุมผู้ถือหุ้นสามัญประจำปี 2563 เมื่อวันที่ 29 เมษายน 2563 ที่ผ่านมามีมติอนุมัติจ่ายปันผลเป็นเงินสด ในอัตราหุ้นละ 0.0055555556 บาท/หุ้น และปันผลเป็นหุ้นในอัตราหุ้นละ 0.05 บาท ให้แก่ผู้ถือหุ้นเดิมในอัตรา 10 หุ้นเดิมต่อ 1 หุ้นปันผล กำหนดวันจ่ายเงินปันผลในวันที่ 22 พฤษภาคม 2563 สำหรับการปันผลเป็นหุ้นนั้นเพื่อเพิ่มสภาพคล่องในหุ้นของบริษัท และเพื่อรักษาสภาพคล่องของทุนหมุนเวียนของบริษัทฯ ด้วย
 
ผลการดำเนินงานในปี 2562 บริษัท ร่มโพธิ์ พร็อพเพอร์ตี้ จำกัด (มหาชน) มีกำไรสุทธิ 234.32 ล้านบาท กำไรต่อหุ้น 0.36 บาท เพิ่มขึ้น 730% จากงวดปีก่อนกำไรสุทธิ 28.21 ล้านบาท กำไรต่อหุ้น 0.04 บาท
ส่วนแผนการดำเนินงานในช่วงที่เหลือของปีนี้ บริษัทฯพร้อมเปิดตัวโครงการในยาง เฟส 3 มูลค่าโครงการประมาณ 1,640 ล้านบาท ภายในช่วงไตรมาส 3/63 และ ดำเนินการก่อสร้างโครงการหาดราไวย์ เฟส 5 ให้แล้วเสร็จภายในไตรมาส 4/63 มูลค่าโครงการโดยประมาณ 1,100 ล้านบาท หลังจากในช่วงปลายปีที่ผ่านมาชะลอเปิดโปรเจคใหม่ เนื่องจากได้รับผลกระทบจากปัญหาการแพร่ระบาดไวรัสโควิด-19
ทั้งนี้ช่วงเวลาที่คาดว่าจะเปิดการขายอาจเปลี่ยนแปลงได้ ขึ้นอยู่กับสถานการณ์การแพร่ระบาดของไวรัสโควิด-19 ตลอดจนมาตรการจากหน่วยงานภาครัฐ ในเรื่องการควบคุมและการผ่อนปรนที่อาจเกิดขึ้นในอนาคต ที่มีผลกระทบต่อการท่องเที่ยวของชาวต่างชาติในจังหวัดภูเก็ต
อย่างไรก็ตามเชื่อว่าสถานการณ์จะค่อยๆคลี่คลายลง ส่งผลให้นักท่องเที่ยวกลับเข้ามาอีกครั้ง และจะส่งผลดีต่อภาคอสังหาฯ โดยเฉพาะอสังหาฯทางเลือกอย่างโครงการ The Title เนื่องจากคนจีนและคนฮ่องกงจะกลับมาซื้อที่อยู่อาศัยนอกประเทศ เผื่อไว้ในกรณีฉุกเฉิน และซื้อเพื่อการลงทุน